A BIZOTTSÁG HATÁROZATA
(2008. augusztus 18.)
az állatszállítás területére vonatkozó tanulmányhoz a 2008. évben nyújtott közösségi pénzügyi hozzájárulásról
(2008/694/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 17. cikkére,
mivel:
(1)
A 90/424/EGK határozat megállapítja a különleges állat-egészségügyi intézkedésekhez nyújtott közösségi pénzügyi hozzájárulást szabályozó eljárásokat.
(2)
A Közösség különösen olyan tanulmányokat vehet igénybe, amelyek az állatok jóllétének területére vonatkozó közösségi állat-egészségügyi jogszabályok kidolgozásához szükségesek.
(3)
Az állatjóllétért és az állatok védelméért 2006 és 2010 között folytatott közösségi cselekvési tervben (2) meghatározott intézkedéseket az állat-egészségügy, az állatjóllét és az élelmiszer-biztonság területére vonatkozó tanulmányok, hatásvizsgálatok és értékelések is alá fogják támasztani.
(4)
A cselekvési terv számos tevékenységi területet kijelölt, különösen az állatvédelem és állatjóllét meglévő minimális követelményeinek bővítését és szabványosított állatjólléti mutatók bevezetését. Az állatok szállítását illetően a szakértők azt jelezték, hogy a szállítási időket és a rakodási sűrűséget illetően megfelelő új szabályokra van szükség.
(5)
A hatásvizsgálat elvégzése céljából, és különösen az állatoknak a szállítás és a kapcsolódó műveletek közbeni védelméről, valamint a 64/432/EGK és a 93/119/EK irányelv és az 1255/97/EK rendelet módosításáról szóló, 2004. december 22-i 1/2005/EK rendelet (3) módosításának várható állatjólléti és -egészségügyi, közegészségügyi, gazdasági, társadalmi, környezeti és igazgatási hatásainak a szállítási idők és az állatoknak biztosított hely tekintetében történő értékelése céljából tanulmányra van szükség.
(6)
Ezért helyénvaló, hogy a Közösség 2008-ban egy olyan tanulmányt finanszírozzon, amely értékeli különféle politikai opciókat, amelyek a szállított állatok szállítási ideje és a számukra biztosított hely tekintetében feltérképezett különböző lehetőségekhez kapcsolódnak, és felméri azok állatjólléti és -egészségügyi, közegészségügyi, gazdasági, társadalmi, környezeti és igazgatási hatásait. Meg kell állapítani, hogy mekkora az ehhez az intézkedéshez rendelhető legnagyobb összeg.
(7)
Az intézkedést - az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (4) 91. cikke (1) bekezdésének d) pontjában meghatározott, a tárgyalásos eljárásokra meghatározott közbeszerzési eljárásoknak megfelelően, valamint az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (5) 126. cikkének és 129. cikke (1) bekezdésének megfelelően - szolgáltatási szerződés keretében hajtják végre.
(8)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
A KÖVETKEZŐKÉPPEN HATÁROZOTT:
1. cikk
A Bizottság az állatszállítás során alkalmazott szállítási időről és az állatoknak biztosított helyről szóló tanulmány elvégzéséhez nyújtott közösségi pénzügyi hozzájárulást legfeljebb 58 000 EUR összeg erejéig jóváhagyja.
2. cikk
Az 1. cikkben említett hozzájárulás odaítélése a közbeszerzési szabályoknak megfelelően és az 1605/2002/EK, Euratom tanácsi rendelet 91. cikke (1) bekezdésének d) pontja szerinti tárgyalásos eljárással történik.
Az 1. cikkben elrendelt pénzügyi hozzájárulást az Európai Közösségek 2008. évi költségvetésének 17 04 02 01 költségvetési tételéből kell finanszírozni.
Kelt Brüsszelben, 2008. augusztus 18-án.